دستونک….
ایر روت چولےءَ آھاں پہ ترھگ دریا ءَ
تئ کتگ ارسیں متاچےءِ گلگ دریاءَ
پّسگاں نیست منی ماھیگـی آپشکے نسیب
لنگڈیں میـداں یلـہ داتــگ روگ دریاءَ
جنگلءِ رسّتریں ھونواریں برّکیت گرکاں
آپ چارینگ شپـانکـے ءَ رمـگ دریاءَ
تلوسیت تلـکءِ دپءَ جھدءِ کپـوتیـں ارواہ
بانـزلاں زرت نکـنـت کپتگ زدگ دریاءَ
کوہ زیراپاں سمـین انگریں شنـزانی تہا
دل ھلائوشیں زمین ایر شتگ دریاءَ
تئی تلـب گاریءِ ھوشام زرءَ کوہ پاری
مـن پـہ اوژناگ بُلـوٹاں کہ گوزگ دریاءَ
تیوگیـں دھـر دلءِ گپگپیں اوُپاراں سچیت
عـاجزیں چئولےءِ پریاتاں بہ سگ دریاءَ
( مجـید عــاجـــز )